— Адпачывалі ў гэтых краях неяк немцы, — успамінае гаспадыня. — Хацелі паднабрацца досведу — планавалі абзавесціся ўласнай гаспадаркай. Папрасілі, каб я ім дала паспрабаваць падаіць карову: зразумець, здолеюць ці не. Я не адмовіла, хоць на вёсцы ёсць свае “забабоны”. Чужога чалавека да сваёй кароўкі лепш не падводзіць, а ў хлеў — не пускаць. Замежнікаў, заўважыла, сапраўды цікавіць наш лад жыцця: як палім печ, як нарыхтоўваем сена, як гатуем... Большасць, праўда, аддае перавагу глядзець, толькі некаторыя — вучыцца.